ລາວ ມີ​ຈຳ​ນວນ ​ລັດ​ຖະ​ກອນ ສູງ​ເປັນ​ອັນ​ດັບ​ສອງ ​ຂອງ ອາ​ຊ​ຽນ
ລັດ​ຖະ​ບານ ລາວ ໄດ້​ອະ​ນຸ​ມັດ​ໂຄ​ຕ້າ​ໃຫ້​ບັນ​ຈຸ​ພະ​ນັກ​ງານ​ໃໝ່​ໄດ້​ທັງ​ໝົດ​ບໍ່​ເກີນ 1,500 ຄົນໃນປີ 2019.
ຈຳນວນພະນັກງານຂອງລັດຕໍ່ຈຳນວນປະຊາກອນ ລາວ ຄິດເປັນສັດສ່ວນສູງສຸດເປັນ ອັນດັບທີ 2 ໃນອາຊຽນ ແລະ ນາຍົກລັດຖະມົນຕີ ລາວ ຍອມຮັບວ່າ ການປະຕິບັດ ງານຂອງພະນັກງານລັດມີປະສິດທິຜົນຕ່ຳ ເຈົ້າໜ້າທີ່ຂັ້ນສູງໃນຄະນະຜູ້ຕາງໜ້າຂອງສະຫະພາບຢູໂຣບ ປະຈຳອາຊຽນ ເປີດເຜີຍ ກ່ຽວກັບການສຳຫຼວດໃນດ້ານປະສິດທິພາບການບໍລິຫານງານຂອງພະນັກງານລັດໃນ 10 ປະເທດສະມາຊິກອາຊຽນ ພົບວ່າ ສປປ ລາວ ຈັດຢູ່ອັນດັບທີ 2 ໃນຖານະທີ່ມີຈຳ ນວນພະນັກງານລັດຕໍ່ຈຳນວນປະຊາກອນ ລາວ ຄິດເປັນສັດສ່ວນທີ່ສູງສຸດໃນອາຊຽນ ຫຼື ເປັນຮອງພຽງແຕ່ປະເທດ ບຣູໄນ ເທົ່ານັ້ນໂດຍປັດຈຸບັນລັດຖະບານ ລາວ ມີຈຳນວນ ພະນັກງານທັງໝົດ 184,870 ຄົນ ຊຶ່ງທຽບເປັນສັດສ່ວນພະນັກງານລັດ 1 ຄົນຕໍ່ປະ ຊາກອນ ລາວ 37 ຄົນ ໃນຂະນະທີ່ເກນມາດຕະຖານຂອງອາຊຽນ ຢູ່ທີ່ສັດສ່ວນ 1 ຕໍ່ 50 ຄົນ ທາງດ້ານທ່ານ ທອງລຸນ ສີສຸລິດ ນາຍົກລັດຖະມົນຕີ ຍອມຮັບວ່າການຫຼິ້ນພັກ-ຫຼິ້ນ ພວກ ແລະ ການຊື້ເອົາຕຳແໜ່ງໃນວົງການພະນັກງານຂອງລັດຖະບານ ລາວ ໄດ້ເກີດ ຂຶ້ນໃນທຸກພາກສ່ວນທົ່ວປະເທດ ຊຶ່ງໄດ້ສົ່ງຜົນກະທົບເຮັດໃຫ້ການຈັດຕັ້ງປະຕິບັດ ວຽກງານຕ່າງໆຂອງລັດບໍ່ສາມາດບັນລຸເປົ້າໝາຍໄດ້ຕາມແຜນການທີ່ວາງໄວ້ ເນື່ອງ ຈາກວ່າພະນັກງານທີ່ຮັບຜິດຊອບນັ້ນບໍ່ມີຄວາມຮູ້-ຄວາມສາມາດໃນການປະຕິບັດ ວຽກງານຕົວຈິງ ຈຶ່ງເຮັດໃຫ້ເກີດສະພາບບັນຫາທີ່ມີພະນັກງານຫຼາຍແຕ່ເຮັດວຽກບໍ່ ເປັນດັ່ງທີ່ທ່ານ ທອງລຸນ ຖະແຫຼງຢືນຢັນວ່າ "ກົມການເມືອງກະໄດ້ຊີ້ນຳ ລັດຖະບານກໍມີນະໂຍບາຍວ່າ ຈະບໍ່ສະເພາະແຕ່ບໍ່ເພີ່ມ ລັດຖະກອນເທົ່ານັ້ນ ຈຳນວນລັດຖະກອນຈະໃຫ້ຫຼຸດລົງອີກ ເຮົາເວົ້າເລື້ອຍໆວ່າ ພະ ນັກງານເຫຼືອບໍ່ພໍ ຫຼືບໍ່ພໍ ມັນເຫຼືອອີສັງ ມັນບໍ່ພໍອີສັງດຽວນີ້ນະ ແຕ່ຂ້າພະເຈົ້າເຂົ້າໃຈ ວ່າ ພະນັກງານເຫຼືອບໍ່ພໍຫັ້ນໝາຍຄວາມວ່າເຫຼືອຄົນ ແຕ່ບໍ່ພໍຄົນເຮັດວຽກ ຍ້ອນກົງ ຈັກຂອງພວກເຮົາເກະກະ ຂາດປະສິດທິຜົນ ຂາດຄຸນນະພາບ " ທັງນີ້ ລັດຖະບານ ລາວ ໄດ້ອະນຸມັດໂຄຕ້າໃຫ້ບັນຈຸພະນັກງານໃໝ່ໄດ້ທັງໝົດບໍ່ເກີນ 1,500 ຄົນໃນປີ 2019 ຊຶ່ງແບ່ງເປັນໂຄຕ້າຂອງກະຊວງສຶກສາທິການ ແລະ ກິລາ 936 ຄົນ, ກະຊວງສາທາລະນະສຸກ 220 ຄົນ, ກະຊວງກະສິກຳ ແລະ ປ່າໄມ້ 33 ຄົນ, ກະຊວງການເງິນ 25 ຄົນ, ສ່ວນກະຊວງອື່ນໆລວມເຖິງສະພາແຫ່ງຊາດລາວ ແລະ ຫ້ອງການປະທານປະເທດດ້ວຍນັ້ນໄດ້ໂຄຕ້າລະຫວ່າງ 3-17 ຄົນ ແລະ ສູນກາງພັກ ປະຊາຊົນປະຕິວັດ ລາວ ໄດ້ໂຄຕ້າ 22 ຄົນ ຊຶ່ງການຈຳກັດໂຄຕ້າດັ່ງກ່າວນີ້ກໍເຮັດ ໃຫ້ເກີດບັນຫາຂາດແຄນບຸກຄະລາກອນໃນຫຼາຍພາກສ່ວນ ໂດຍສະເພາະແມ່ນກະ ຊວງສຶກສາທີ່ຍັງປະສົບກັບບັນຫາຂາດແຄນຄູຢູ່ເຂດຊົນນະບົດໃນທົ່ວປະເທດ ລາວ ນັ້ນ ສ່ວນທ່ານນາງ ແສງເດືອນ ຫຼ້າຈັນທະບູນ ລັດຖະມົນຕີວ່າການກະຊວງສຶກສາທິການ ແລະ ກິລາ ກໍຢືນຢັນວ່າວາງການກະຊວງສຶກສາ ໄດ້ທຳການສຳຫຼວດສະພາບການ ຮຽນ-ການສອນໃນບັນດາໂຮງຮຽນຂອງລັດໃນທົ່ວປະເທດ ພົບວ່າມີໂຮງຮຽນເຖິງ 12,744 ແຫ່ງຢູ່ໃນເຂດຊົນນະບົດນັ້ນ ຍັງປະເຊີນກັບບັນຫາຂາດແຄນຄູ ຄິດເປັນ ຈຳນວນລວມກັນເຖິງ 19,757 ຄົນ ແຕ່ໃນຂະນະດຽວກັນ ກໍພົບວ່າບັນດາໂຮງຮຽນ ໃນເຂດຕົວເມືອງກໍມີຄູເກີນຄວາມຕ້ອງການເຖິງ 9,664 ຄົນ ຊຶ່ງໃນຈຳນວນຄູເກີນ ດັ່ງກ່າວນີ້ຍັງບໍ່ມີຄູຄົນໃດທີ່ສະໝັກໃຈຂໍຍ້າຍໄປສອນຢູ່ໂຮງຮຽນໃນເຂດຊົນນະບົດ ດັ່ງກ່າວ ຍິ່ງໄປກວ່ານັ້ນ ເມື່ອສົມທົບດ້ວຍການທີ່ລັດຖະບານ ລາວ ມີງົບປະມານຢ່າງຈຳກັດ ກໍຍັງເຮັດໃຫ້ຕ້ອງມີການກຳນົດໃຫ້ບັນດາໂຮງຮຽນຂອງລັດໃນທົ່ວປະເທດສາມາດ ທີ່ຈະບັນຈຸຄູໃໝ່ໄດ້ພຽງແຕ່ 936 ຄົນເທົ່ານັ້ນໃນປີ 2019 ຊຶ່ງກະຊວງສຶກສາທິການ ກໍຕ້ອງປະຕິບັດຕາມຢ່າງເຄັ່ງຄັດ ໝາຍຄວາມວ່າບັນດາໂຮງຮຽນໃນເຂດຊົນນະບົດ ກໍຍັງຈະຕ້ອງປະເຊີນກັບບັນຫາຂາດແຄນຄູຕໍ່ໄປ ໃນປັດຈຸບັນນີ້ ກະຊວງສຶກສາມີຄູທັງໝົດ 18,000 ກວ່າຄົນທົ່ວປະເທດໂດຍຖືເປັນ ພາກສ່ວນທີ່ມີລັດຖະກອນຫຼາຍທີ່ສຸດໃນ ລາວ ທີ່ມີລັດຖະກອນທັງໝົດ 184,871 ຄົນໃນທົ່ວປະເທດ ໂດຍບໍ່ລວມເຖິງທະຫານ ແລະ ພະນັກງານລັດວິສາຫະກິດ ທີ່ມີ ຈຳນວນຫຼາຍກວ່າ 1 ແສນຄົນໃນທົ່ວປະເທດແຕ່ຢ່າງໃດ